Grunnleggende+ferdigheterAMK

__Startside Hjem Kompetansemål Grunnleggende ferdigheter Tilpasset opplæring Oppgaver Nyttige linker Kilder__



**Grunnleggende ferdigheter** Gjennom det digitale læremiddelet vårt med tekst og oppgaver, har vi lagt opp til at elevene får øvelse i alle de fem grunnleggende ferdighetene.

Elevene får øvd sine ferdigheter i lesing gjennom hele læremiddelet. Lesingen omfatter både lesing av verbaltekst, bilder og filmer. De får øvelse i å finne informasjon (både internt i læremiddelet og på internett generelt) og å tolke, vurdere og forstå ulike typer tekster. Vi har tatt utgangspunkt i ulike typer lesestrategier når vi har laget læremiddelet. Vi har lagt opp til en førlesingsfase hvor elevene skal få litt tid til å tenke gjennom hva de forbinder med ordet ”romantikk”, og hva de kan om romantikken fra før. Det er viktig å hente fram forkunnskaper for å skape nysgjerrighet, motivasjon og forventinger. Videre har vi hatt fokus på å lage varierte oppgaver slik at det er noe som kan passe for alle. Noen oppgaver inneholder spørsmål som de kan finne svar på enten i teksten eller ved hjelp av andre kilder, mens i andre oppgaver kan de få utfolde seg mer kreativt. I etterlesingsfasen har vi lagt opp til en quiz hvor elevene kan teste hva de lært. Her blir det også opptil deg som lærer hvis du vil gjøre noe mer.
 * Å kunne lese:**

Flere av oppgavene våre er skriveoppgaver. Alle skriveoppgavene er i forskjellige sjangere. Vi har ikke oppgitt i noen av oppgavene hvor langt elevene skal skrive. Dette blir opptil deg som lærer å bestemme. Det er viktig at du hele tiden er en aktiv del av arbeidsprosessen med læremiddelet.
 * Å kunne uttrykke seg skriftlig:**

To av oppgavene våre krever muntlighet. Den ene oppgaven er dramatisering, den andre er debatt. Oppgavene legger opp til framføring for klassen, slik at elevene får øvelse både som talere og lyttere. Dramatiseringen kan eventuelt også filmes og vises for klassen. Denne filmen kan også sendes til oss slik at vi kan legge den ut på siden for elevarbeider.
 * Å kunne uttrykke seg muntlig:**

Ved å bruke vårt digitale læremiddel og gjøre oppgavene, får de automatisk øvelse i å kunne regne i norsk. Det vil si at de får øvelse i begrepsutvikling, logisk resonnement og problemløsning. De utvikler også forståelse for form, komposisjon og system ved å jobbe med læremiddelet som er en sammensatt tekst, og ved å prøve å lage en sammensatt tekst selv.
 * Å kunne regne:**

Elevene får øvelse i bruke digitale verktøy både gjennom å bruke læremiddelet vårt som består av ulike modaliteter, og ved å bruke ulike verktøy (for eks. Audacity, Windows live movie maker) når de skal lage sin egen sammensatte tekst. I flere av oppgavene må elevene også finne informasjon gjennom andre kilder på internett, slik at de får utviklet evnen til kritisk bruk og vurdering av kilder.
 * Å kunne bruke digitale verktøy:**